Okresná prokuratúra Bratislava V 
Prokofievova 4, 851 01 Bratislava 5 	

Sp. zn. : 3 Pv 61/14/1105	Bratislava V, 6.2.2014
EEČ : 2-12-139-2014

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 650/2005 Zbierky zákonov a iné trestné činy

Rozhodol: 	prokurátor Okresnej prokuratúry Bratislava V
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
vedené na tom skutkovom základe, že

1.	dňa 26.06.2007 v čase asi o 15:40 h v Bratislave XXXXX bez použitia násilia z predajne odcudzil 3 ks šampónov zn. Head & Shoulders v hodnote 16,9 € s ktorými prešiel za pokladničnú zónu bez zaplatenia, kde bol prichytený pracovníkom SBS, čím spoločnosti XXXXX spôsobil škodu krádežou vo výške 16,9 €, pričom tovar bol nepoškodený vrátený späť do predaja, hoci bol za obdobný čin v predchádzajúcich dvanástich mesiacoch postihnutý sankciou - pokutou nezaplatenou na mieste vo výške 17,7 €, číslo pokutového bloku AA 1082897,

2.	spolu s obvinenými ml. XXXXX a ml. XXXXX spoločným konaním dňa 13.07.2007 v čase o 01:25 h. v Bratislave XXXXX  vykonali vlámanie do chladničky na nápoje tak, že poškodili jej plechový kryt a rozbili sklo, odkiaľ odcudzili 3 ks vody Bonaqua sýtená v celkovej hodnote 1,59 €, a nápoje Nestea - Cappy v počte 18 ks v celkovej hodnote 13,1 €, čím spôsobili XXXXX, XXXXX škodu odcudzením nápojov v celkovej výške 14,74 € (444 Sk) a spoločnosti XXXXX škodu poškodením chladničky vo výške 146,92 €,

3.	dňa 16.09.2007 v čase asi o 18:30 hod. v Bratislave XXXXX počas predajnej doby na predajnej ploche bez použitia násilia odcudzil 10 ks čokolád zn. Milka Whole nuts v celkovej hodnote 30,126 € tak, že ich vložil do igelitovej tašky a takto bez zaplatenia prešiel cez pokladničnú zónu, pričom bol za obdobný čin v predchádzajúcich dvanástich mesiacoch postihnutý sankciou - pokutou nezaplatenou na mieste vo výške 17,7 €, číslo pokutového bloku AA 1082897,

4.	dňa 19.09.2007 v čase o 17:30 hod. v XXXXX v Bratislave, XXXXX odcudzil 1 pár pánskej obuvi v hodnote 12,9 € tak, že si tento tovar ukryl do vrecka a bez zaplatenia ho preniesol cez pokladničnú zónu, kde bol následne zadržaný  pracovníkom bezpečnostnej služby, pričom bol za obdobný čin v predchádzajúcich dvanástich mesiacoch postihnutý sankciou - pokutou nezaplatenou na mieste vo výške 17,7 €, číslo pokutového bloku AA 1082897,

lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený.

Odôvodnenie:
Dňa 13.1.2014 predložil vyšetrovateľ PZ tunajšej prokuratúre spis s návrhom na postup podľa ust. § 215 ods. 2 písm. a) Tr. poriadku voči obv. XXXXX pričom bol zistený nasledovný skutkový a právny stav veci.  

Poverený príslušník Okresného riaditeľstva PZ v Bratislave V, ÚJKP, OSV Petržalka sever  pod ČVS: ORP-1827/1-OSV-B5-2007 uznesením  zo dňa 26.6.2007 vzniesol obvinenie XXXXX pre skutok uvedený v bode 1 výroku tohto uznesenia, ktorý kvalifikoval ako prečin krádeže podľa § 212 ods. 2 písm. f) Trestného zákona. 

Poverený príslušník Okresného riaditeľstva PZ v Bratislave I, ÚJKP, OSV Staré Mesto - východ  pod ČVS: ORP-2360/SMv-OSV-B1-2007 uznesením  zo dňa 19.7.2007 vzniesol obvinenie XXXXX pre skutok uvedený v bode 2 výroku tohto uznesenia, ktorý kvalifikoval ako prečin krádeže spolupáchateľstvom podľa § 20, § 212 ods. 2 písm. a) Trestného zákona.

Poverený príslušník Okresného riaditeľstva PZ v Bratislave IV, ÚJKP, OSV Karlova Ves pod ČVS: ORP-1685/2-OSV-B4-2007 uznesením  zo dňa 17.9.2007 vzniesol obvinenie XXXXX pre skutok uvedený v bode 3 výroku tohto uznesenia, ktorý kvalifikoval ako prečin krádeže podľa § 212 ods. 2 písm. f) Trestného zákona.

Poverený príslušník Okresného riaditeľstva PZ v Bratislave II, ÚJKP, OSV Ružinov západ pod ČVS: ORP-3735/2-OSV-B2-2007 uznesením  zo dňa 19.9.2007 vzniesol obvinenie XXXXX pre skutok uvedený v bode 4 výroku tohto uznesenia, ktorý kvalifikoval ako prečin krádeže podľa § 212 ods. 2 písm. f) Trestného zákona. 

Poverený príslušník Okresného riaditeľstva PZ v Bratislave V, ÚJKP, OSV Petržalka sever  pod ČVS: ORP-1827/1-OSV-B5-2007 uznesením  zo dňa 4.10.2007 spojil na spoločné konanie vedené pod ČVS: ORP-1827/1-OSV-B5-2007 skutky č. 1 a 2.

Poverený príslušník Okresného riaditeľstva PZ v Bratislave V, ÚJKP, OSV Petržalka sever  pod ČVS: ORP-1827/1-OSV-B5-2007 uznesením  zo dňa 22.11.2007 spojil na spoločné konanie vedené pod ČVS: ORP-1827/1-OSV-B5-2007 k skutkom č. 1 a 2 ešte skutky č. 3 a 4.

Podľa § 215 ods. 2 písm. a) Trestného poriadku prokurátor môže zastaviť trestné stíhanie, ak je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený.

	 Preskúmaním spisu som zistil, že vinu obvineného za stíhané skutky preukazuje jeho priznávajúca výpoveď, u skutku č. 2 aj výpovede spoluobvinených XXXXX a u skutkov č. 1,3,4 výpovede svedkov XXXXX 

   	Podľa § 212 ods. 2 písm. a) Trestného zákona, kto si prisvojí cudziu vec tým, že sa jej zmocní a čin spácha vlámaním, potresce sa odňatím slobody až na dva roky.

Podľa § 212 ods. 2 písm. f) Trestného zákona, kto si prisvojí cudziu vec tým, že sa jej zmocní a bol za obdobný čin v predchádzajúcich dvanástich mesiacoch postihnutý, potresce sa odňatím slobody až na dva roky.

Podľa § 20 Trestného zákona, ak bol trestný čin spáchaný spoločným konaním dvoch alebo viacerých páchateľov (spolupáchatelia), zodpovedá každý z nich, ako keby trestný čin spáchal sám.
 Okresný súd Bratislava I rozsudkom sp. zn. 1T 38/2008 zo dňa 3.11.2008, právoplatným dňa 4.12.2008, uznal obv. XXXXX vinným za prečin krádeže spolupáchateľstvom podľa §20, § 212 ods. 2, písm. f) Trestného zákona a upustil od potrestania podľa § 98a Trestného zákona. Na páchateľa sa hľadí, akoby nebol odsúdený. 

Okresný súd Bratislava III trestným rozkazom sp. zn. 2T 1/2010 zo dňa 18.1.2010, právoplatným dňa 4.6.2010, uznal obv. XXXXX vinným za prečin krádeže podľa § 212 ods. 2, písm. f) Trestného zákona a uložil mu trest odňatia slobody vo výmere 2 mesiace so skúšobnou dobou 1 rok. Na páchateľa sa hľadí, akoby nebol odsúdený.

Okresný súd Bratislava IV rozsudkom sp. zn. 3T 109/2011 zo dňa 11.8.2011, právoplatným dňa 11.8.2011, uznal obv. XXXXX vinným za prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1 Trestného zákona a uložil mu trest povinnej práce vo výmere 50 hodín.

Okresný súd Bratislava I rozsudkom sp. zn. 6T 19/2013 zo dňa 26.3.2013, právoplatným dňa 26.3.2013, uznal obv. XXXXX vinným za zločin lúpeže spolupáchateľstvom podľa §20, § 188 ods. 1, ods. 2, písm. c) Trestného zákona a uložil mu trest odňatia slobody vo výmere 4 roky a 9 mesiacov.  

Vzhľadom na vyššie uvedené odsúdenia obvineného mám za to, že súd by pri rozhodovaní o stíhanom skutku s najväčšou pravdepodobnosťou zastavil trestné stíhanie podľa § 281 ods. 2  Trestného poriadku s poukazom na § 215 ods. 2 písm. a) Trestného poriadku.

Vzhľadom na uvedené je potom predmetné trestné stíhanie neúčelné a nehospodárne, pretože trest, ku ktorému môže stíhanie viesť (najviac dva roky trestu odňatia slobody), je aj s ohľadom na časový odstup od spáchania skutku celkom bez významu popri treste, ktorý bol obvinenému už uložený. 

S poukazom na uvedené bolo potrebné rozhodnúť tak, ako je dané vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) Ak obvinený vyhlási do 3 dní odo dňa doručenia, že na prejednaní veci trvá, bude sa v trestnom stíhaní pokračovať.

Mgr. Peter Krajčovič
prokurátor